CELEX: 22017D1881
Language: sl
Date: 2016-03-18 00:00:00
Title: Sklep Skupnega odbora EGP št. 51/2016 z dne 18. marca 2016 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/1881]

19.10.2017   
               
               
                  SL
               
               
                  Uradni list Evropske unije
               
               
                  L 270/19
               
            SKLEP SKUPNEGA ODBORA EGP
      št. 51/2016
      z dne 18. marca 2016
      o spremembi Priloge II (Tehnični predpisi, standardi, preskušanje in certificiranje) k Sporazumu EGP [2017/1881]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo Komisije (EU) 2015/1139 z dne 13. julija 2015 o spremembi Direktive 2012/9/EU glede roka za njen prenos in datuma zaključka prehodnega obdobja (1) je treba vključiti v Sporazum EGP.
               
            
                  (2)
               
               
                  Prilogo II k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      V prvi alinei točke 3 (Direktiva 2001/37/ES Evropskega Parlamenta in Sveta) poglavja XXV Priloge II k Sporazumu EGP se doda:
      
                  „—
               
               
                  
                     32015 L 1139: Direktiva Komisije (EU) 2015/1139 z dne 13. julija 2015 (UL L 185, 14.7.2015, str. 15).
               
            Za namen tega sporazuma se določbe Direktive (EU) 2015/1139 uporabljajo z naslednjimi prilagoditvami:
      V členu 1(1) se besedilo ‚20. maja 2016‘ v zvezi z državami Efte glasi ‚dneva začetka veljavnosti sklepa Skupnega odbora EGP o vključitvi Direktive 2014/40/EU Evropskega parlamenta in Sveta v Sporazum EGP‘.
      V členu 1(2) se besedilo ‚20. maja 2017‘ v zvezi z državami Efte glasi ‚enega leta po dnevu začetka veljavnosti Sklepa Skupnega odbora EGP o vključitvi Direktive 2014/40/EU Evropskega parlamenta in Sveta v Sporazum EGP‘.“
      Člen 2
      Besedilo Direktive (EU) 2015/1139 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 19. marca 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 18. marca 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 185, 14.7.2015, str. 15.
      
         (*1)  Navedena ni nobena ustavna zahteva.